סשה פיטרס

סשה פיטרס (באנגלית: Sasha Pieterse; נולדה ב-17 בפברואר 1996) היא שחקנית וזמרת-יוצרת אמריקאית ילידת-דרום אפריקה. ידועה בעיקר בזכות תפקידה כאליסון דילורנטיס (אנ') בסדרת המסתורין לנוער "שקרניות קטנות" (2010 - 2017) מבית רשת Freeform ובהמשכו "שקרניות קטנות: הפרפקציוניסטיות" (2019). 

 ביוגרפיה 
פיטרס נולדה ביוהנסבורג, דרום אפריקה ב-17 בפברואר 1996 למשפחה אפריקנרית, ובגיל 5 היגרה עם משפחתה לארצות הברית שם גדלה תחילה בלאס וגאס לפני שהשתקעו בלוס אנג'לס. פיטרס קיבלה חינוך ביתי וסיימה את לימודיה בגיל 14. 

הוריה היו צוות ריקוד אקרובטי מקצועי שהופיע ברחבי העולם, ופיטרס נהגה להופיע איתם על הבמה. סוכן שחקנים החתים אותה על חוזה, ומאז היא עוסקת בדוגמנות ובמשחק.

 קריירה 
פיטרס החלה לדגמן ולהופיע בפרסומות בגיל ארבע. היא הופיעה בפרסומת למוצרי לחם "Wenner" בגיל חמש,  ומאוחר יותר הופיעה על שלט חוצות ארצי של רשת סלוני היופי סופרקאטס (אנ') ודגמנה בתצוגת האופנה של מייסי'ס.

פיטרס הופיעה בפרסומות טלוויזיה רבות, בהן "Nesquik" ו"צמיגי פיירסטון". החלה לשחק בגיל 6, בתפקיד באפי במהדורה המחודשת של האחים וורנר לסדרת הקומדיה הפופולרית "מצב משפחתי" עם גארי קול. ב-2004 הופיעה בתפקידים קטנים ב"סטארגייט SG-1" ובסדרה "האוס", בה גילמה חולת סרטן. בשנת 2005 שיחקה בסרט "הרפתקאותיו של הילד-כריש" ובסרט הטלוויזיה "מבוקש" עם גארי קול, שכיכב לצידה ב"מצב משפחתי".

בשנת 2010 לוהקה לתפקיד אליסון דילורנטיס בסדרת הטלוויזיה "שקרניות קטנות" מבית רשת Freeform, המבוססת על סדרת ספרים באותו שם של שרה שפרד. פיטרס הייתה בת 13 באותה העת, והשחקנית הצעירה ביותר בצוות.

פיטרס הופיעה גם בתפקיד קטן בסרט "אקס-מן: ההתחלה" (2011).

בשנת 2013 שיחקה בסרט "G.B.F" (החבר הטוב ביותר) בתפקיד ״פוסט ברוקס״.

ב-2018 שיחקה בסרט הדרמה "רשימת הכבוד".

ב-2019 החלה לשחק בסדרת הספין אוף "שקרניות קטנות: הפרפקציוניסטיות".

בשנת 2022 שיחקה בשתי סרטי לייב-אקשן מקוריים של נטפליקס "אייבי ובין ורוח הרפאים" ו"אייבי ובין: מוכרחות לרקוד" בדמותה של ארובה טייט; הסרטים מבוססים על סדרת ספרי הילדים - אייבי + בין מאת אנני בורוז.

 חיים אישיים 
ב-22 בדצמבר 2015, פיטרס התארסה לבן זוגה בשנים האחרונות, הדסון שיפר. הם נישאו ב-27 במאי 2018 בטירת לסלי בגלאסלו, אירלנד. בנם הבכור נולד בנובמבר 2020.החל משנת 2022, המשפחה מתגוררת בנאשוויל, טנסי.

 פילמוגרפיה 
 קולנוע 
+שנהסרטתפקידהערות2005הרפתקאות שרקבוי ולבהגירל (אנ')מריסה / נסיכת הקרח2007אוויר לנשימהסורו הצעירה בין הסדינים של צ'אקאנישה קרפנטר הצעירה2011אקס-מן: ההתחלהנערה2013החבר הטוב ביותרפוסט ברוקס2014מידות רעותג'פוניקה פאנווי2015Burning Bodhiאריאה2017שוד המטבעותדקוטה קאניגהאם2018The Honor Listאיזבלה ווקר 2022אייבי ובין ורוח הרפאיםמיס ארובה טייטסרט מקורי של נטפליקסאייבי ובין: מוכרחות לרקודמיס ארובה טייטסרט מקורי של נטפליקס

 טלוויזיה 
+שנהסדרהתפקידהערות2002 - 2003משפחה שכזאתבאפי דייוויסתפקיד ראשי; 15 פרקים2004סטארגייט SG-1גרייספרק: "Grace"2005Wantedמילי רוז 2 פרקיםהאוסאנדיפרק: "Autopsy"2007Claireמגי בניוןסרט טלוויזיה CSI: מיאמיבת' באקליפרק: "Stand Your Ground"2009ללא עקבותדפני סטיבנספרק: "Wanted"2009 - 2010גיבוריםאמנדה סטראצולה5 פרקים2010 - 2017שקרניות קטנותאליסון דילורנטיס (אנ') תפקיד ראשי (7 עונות); 160 פרקים2011מדיוםמארי דוביוס (גיל 14)פרק: "Me Without You"חנון מהסרטיםאיימי לובלוסרט טלוויזיה של ערוץ דיסני2014הוואי חמש-אפס דון הארטפילדפרק: "Pe'epe'e Kanaka"2016Sing It!דסטיני וודפרק: "Destiny Is Calling!"2017רוקדים עם כוכביםמתמודדתעונה 25; מקום עשירי2019שקרניות קטנות: הפרפקציוניסטיותאליסון דילורנטיס (אנ') תפקיד ראשי; 10 פרקיםEpic Nightשוקסדרת רשת; 2 פרקים

קישורים חיצוניים



קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:זמרות קאנטרי
קטגוריה:דוגמניות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:מהגרות מדרום אפריקה לארצות הברית
קטגוריה:זמרי-יוצרי קאנטרי אמריקאים
קטגוריה:זוכי פרס בחירת הנוער
קטגוריה:אמריקאיות שנולדו ב-1996